b'\n_START_ARTICLE_\nOpel\n_START_SECTION_\nZgodovina\n_START_PARAGRAPH_\nSprva je Opel izdeloval \xc5\xa1ivalne stroje in dvokolesa. V dvajsetih letih dvajsetega stoletja so bili najve\xc4\x8dji proizvajalec koles na svetu. Kmalu zatem so za\xc4\x8deli s proizvodnjo avtomobilov in motornih koles. V petdesetih letih dvajsetega stoletja so izdelovali tudi hladilnike. Prvi pomembnej\xc5\xa1i avtomobilski model je bil Opel Olympia. Bil je prvi avtomobil s samonosno jekleno karoserijo. Leta 1936 so prodali oddelek motornih koles podjetju NSU. Pred izbruhom druge svetovne vojne je paleta modelov obsegala modele Kadett, Olympia, Kapit\xc3\xa4n in Admiral. Po drugi svetovni vojni je nekatere proizvodne obrate zasegla Sovjetska zveza. Model Olympia je leta 1953 nasledil Rekord. Kadeta so po vojni za\xc4\x8deli proizvajati \xc5\xa1ele leta 1962. Seveda je bil razvit popolnoma na novo. \xc5\xa0estdeseta in sedemdeseta leta so bila za Opel leta razcveta. Ob Volkswagnu je bil druga najve\xc4\x8dja avtomobilska tovarna. Sredi devetdesetih let je podjetje za\xc5\xa1lo v te\xc5\xbeave. Del vodilnih delavcev je prebegnil k Volkswagnu. Govorilo se je, da so s seboj odnesli tudi nekatere razvojne dokumente. Pri\xc5\xa1lo je do ve\xc4\x8d kot 10\xc2\xa0% nazadovanja v proizvodnji in milijardnih izgub. \xc5\xa0tevilo zaposlenih se je v desetih letih iz 46.000 zmanj\xc5\xa1alo na 28.000. Sedaj podjetje po\xc4\x8dasi spet okreva.'